CELEX: 32020R1190
Language: hu
Date: 2020-08-11 00:00:00
Title: A Bizottság (EU) 2020/1190 végrehajtási rendelete (2020. augusztus 11.) a 2005/36/EK európai parlamenti és tanácsi irányelv értelmében az európai szakmai kártya kibocsátási eljárásáról és a riasztási mechanizmus alkalmazásáról szóló (EU) 2015/983 bizottsági végrehajtási rendelet helyesbítéséről (EGT-vonatkozású szöveg)

12.8.2020   
               
               
                  HU
               
               
                  Az Európai Unió Hivatalos Lapja
               
               
                  L 262/4
               
            
         A BIZOTTSÁG (EU) 2020/1190 VÉGREHAJTÁSI RENDELETE
         (2020. augusztus 11.)
         a 2005/36/EK európai parlamenti és tanácsi irányelv értelmében az európai szakmai kártya kibocsátási eljárásáról és a riasztási mechanizmus alkalmazásáról szóló (EU) 2015/983 bizottsági végrehajtási rendelet helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelvre (1) és különösen annak 4a. cikke (7) bekezdésére,
         mivel:
         
                     (1)
                  
                  
                     Az (EU) 2015/983 bizottsági végrehajtási rendelet (2) 20. cikkének (1) bekezdése értelmében a letelepedés és a 2005/36/EK irányelv 7. cikkének (4) bekezdése szerinti szolgáltatások átmeneti és alkalmi jellegű nyújtása vonatkozásában a fogadó tagállam illetékes hatóságának először meg kell hoznia egyet több lehetséges határozat közül. Ezek közé tartozik az európai szakmai kártya érvényességének meghosszabbításáról szóló határozat.
                  
               
                     (2)
                  
                  
                     A 2005/36/EK irányelv 7. cikkének (4) bekezdése azonban csak olyan helyzetekre vonatkozik, amikor a szolgáltatásnyújtás első alkalommal történik. Az (EU) 2015/983 végrehajtási rendelet 20. cikkének (1) bekezdésével összefüggésben tehát az európai szakmai kártya érvényességének meghosszabbítására vonatkozó határozat nem releváns.
                  
               
                     (3)
                  
                  
                     Az (EU) 2015/983 végrehajtási rendeletet ezért ennek megfelelően helyesbíteni kell.
                  
               
                     (4)
                  
                  
                     Az e rendeletben előírt intézkedés összhangban van a 2005/36/EK irányelv 58. cikkének (1) bekezdésében említett, a szakmai képesítések elismerésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2015/983 rendelet 20. cikke (1) bekezdésének helyébe a következő szöveg lép:
            
               
                  „(1)   A letelepedés és a 2005/36/EK irányelv 7. cikkének (4) bekezdése szerinti szolgáltatások átmeneti és alkalmi jellegű nyújtása vonatkozásában a fogadó tagállam illetékes hatósága az európai szakmai kártya kibocsátásáról, a kibocsátás elutasításáról vagy a 2005/36/EK irányelv 7. cikke (4) bekezdésének negyedik albekezdése vagy 14. cikke szerinti kompenzációs intézkedésekről határozhat.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 11-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 255., 2005.9.30., 22. o.
         
         
            (2)  A Bizottság (EU) 2015/983 végrehajtási rendelete (2015. június 24.) a 2005/36/EK európai parlamenti és tanácsi irányelv értelmében az európai szakmai kártya kibocsátási eljárásáról és a riasztási mechanizmus alkalmazásáról (HL L 159., 2015.6.25., 27. o.).